CELEX: 62019TN0234
Language: et
Date: 2019-04-09 00:00:00
Title: kohtuasi T-234/19: 9. aprillil 2019 esitatud hagi — Infineon Technologies versus komisjon

24.6.2019   
            
            
               ET
            
            
               Euroopa Liidu Teataja
            
            
               C 213/53
            
         
      9. aprillil 2019 esitatud hagi — Infineon Technologies versus komisjon
      (kohtuasi T-234/19)
      (2019/C 213/52)
      Kohtumenetluse keel: saksa
      
         Pooled
      
      
         Hageja: Infineon Technologies AG (Neubiberg, Saksamaa) (esindajad: advokaadid L. Assmann ja M. Peiffer)
      
         Kostja: Euroopa Komisjon
      
         Nõuded
      
      Hageja palub Üldkohtul:
      
                  —
               
               
                  tühistada kostja 28. mai 2018. aasta otsus C(2018) 3166 abikava SA.34045 (2013/C) (ex 2012/NN) kohta, mida Saksamaa rakendas StromNEVi § 19 kohaselt baaskoormuse tarbijate suhtes (ELT 2019, L 14, lk 1) ning
               
            
                  —
               
               
                  mõista kohtukulud välja kostjalt.
               
            
         Väited ja peamised argumendid
      
      Hagi põhineb väitel, et vaidlusalune otsus on õigusvastane, kuna StromNEVi § 19 lõike 2 teise lause kohane võrgukasutustasust vabastamine ei ole riigiabi ELTL artikli 107 jj tähenduses.
      Sellega seoses väidab hageja kõigepealt, et StromNEVi § 19 lõike 2 alusel võrgukasutustasust vabastamine ei toimunud riigi vahenditest ELTL artikli 107 lõike 1 tähenduses, vaid seda rahastati Saksamaa võrguettevõtjate poolt, kes on eraõiguslikud ning kellel puudub riigiga side. Ka ei ole vaidlusalune lisatasu oma mõjult samastatav lõivuga elektritarbimiselt Saksamaal. Lisaks puudub Saksamaa Liitvabariigil käsutusõigus nende põhivõrguettevõtjate üle, kellele on ülesandeks tehtud kõnealuste vahendite haldamine.
      Lisaks märgitakse, et StromNEVi § 19 lõike 2 alusel võrgukasutustasust vabastamine erineb olulistes aspektides asjaoludest, mis olid aluseks kohtuasjades C-206/06, Essent Netwerk Noord jt, ning C-262/12, Vent De Colère!. Vaidlusalune juhtum puudutab siiski sarnast lisatasu nagu kohtuasjas C-405/16 P: Saksamaa vs. komisjon ning seetõttu ei saa seda lisatasu kvalifitseerida riigiabiks.